Covid-19-statistieke: Meer as 3 000 nuwe gevalleFoto bloot ter illustrasie. (Foto: Unsplash) Minstens 73 368 mense in Suid-Afrika het nou Covid-19 onder lede nadat nóg 3 197 nuwe virusgevalle Dinsdag aangemeld is. Dit is meer as die aantal nuwe gevalle wat ŉ dag tevore (1 332) aangemeld is. Die jongste styging verteenwoordig ŉ positiwiteitskoers van 8,8%. Volgens die departement van gesondheid is 23 Covid-19-verwante sterftes in die afgelope 24 tot 48 uur aangemeld. Dit bring die algehele sterftesyfer op 94 397 te staan. Die meeste nuwe gevalle is in Gauteng (28%) aangemeld, gevolg deur KwaZulu-Natal (15%), die Wes-Kaap (14%), Limpopo (13%), Mpumalanga (8%), die Oos-Kaap en Vrystaat (7% elk), Noordwes (6%) en die Noord-Kaap (2%). Minstens 6 284 pasiënte word nou vir Covid-19 in die hospitaal behandel nadat nog 179 mense Vrydag opgeneem is. Volgens die Nasionale Instituut vir Oordraagbare Siektes (Nios) se statistieke het altesame 3 585 888 mense in Suid-Afrika al die virus opgedoen, van wie 95% reeds herstel het. Daar is reeds altesame 22 077 649 Covid-19-toetse gedoen, waarvan 36 216 mense Dinsdag vir die virus getoets is. Volgens die departement van gesondheid is altesame 82 572 dosisse van die entstof sedert die vorige verslag toegedien, terwyl 29 540 132 dosisse sedert die aanvang van die land se inentingsprogram toegedien is.